

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel za komunalno redarstvo**

 **Zagreb, Sigetje 2**

KLASA: UP/I-363-04/19-16/57

URBROJ: 251-13-81-3/017-21-12

Zagreb, 10.11.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 1606, k.o. Črnomerec, u Zagrebu, Šestinski dol 32, suvlasništvo Varga Dragutina, Zagreb, Šestinski dol 32, Matijak Marije, Zagreb, Šestinski dol 32, Matijak Marijane, Zagreb, Šestinski dol 32, Šatorić Josipe, Zagreb, Radnički dol 22, Marenc Margarete, bolnica Rebro, Zagreb, Golubović Marka, Skucani, Kapela, Bjelovar, Golubović Mladena, Skucani, Kapela, Bjelovar i Golubović Marije, Stari Skucani 101, temeljem članka 34. stavka 1. i 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Varga Dragutinu, Zagreb, Šestinski dol 32, Matijak Mariji, Zagreb, Šestinski dol 32, Matijak Marijani, Zagreb, Šestinski dol 32, Šatorić Josipu, Zagreb, Radnički dol 22, kojih je prebivalište odnosno boravište nepoznato, te nepoznatim suvlasnicima, nasljednicima iz pokojnih Marenc Margarete, bolnica Rebro, Zagreb, Golubović Marka, Skucani, Kapela, Bjelovar, Golubović Mladena, Skucani, Kapela, Bjelovar i Golubović Marije, Stari Skucani 101, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 1606, k.o. Črnomerec, u Zagrebu, Šestinski dol 32, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 21.5.2019. u 13,10 sati, utvrdio je da se na k.č.br. 1606, k.o. Črnomerec, u Zagrebu, Šestinski dol 32, nalazi ruševna zgrade prizemnica, površine cca 60 m2, oštećenih zidova izgrađenih od cigle, oštećenog pokrova i krovne konstrukcije, oštećenih prozora i vrata.

Ponovnom kontrolom 6.11.2021. godine, utvrđeno je da je zgrada u još ruševnijem stanju nego prilikom prve kontrole.

Zgrada je zbog oštećenja i nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 1930, k.o. Grad Zagreb, utvrđeno je da su suvlasnici zemljišta na kome se zgrada nalazi Dragutin Varga, Zagreb, Šestinski dol 32, Marija Matijak, Zagreb, Šestinski dol 32, Marijana Matijak, Zagreb, Šestinski dol 32, Josip Šatorić, Zagreb, Radnički dol 22, Margareta Marenc, bolnica Rebro, Zagreb, Marko Golubović, Skucani, Kapela, Bjelovar, Mladen o Golubović, Skucani, Kapela, Bjelovar i Marija Golubović, Stari Skucani 101.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Dana 1.7.2019. godine, sastavljen je zapisnik sa Marijanom Radoš, Stari Skucani, Kapela, Stari Skucani 43, punomoćnicom Marice Golubović, supruge Marka Golubovića i Ankice Golubović supruge Mladena Golubovića koja je na zapisnik izjavila da se slaže da je zgrada ruševina i da ju je potrebno ukloniti, da je zgrada bila stambene namjene i da se ne koristi više od pet godina sukladno namjeni. Da je njen otac Marko Golubović pokojni i da je njegova nasljednica majka Marica Golubovi. Da suvlasništvo u predmetnoj zgradi nije u nasljeđu što je vidljivo iz priloženog rješenja o nasljeđivanju. Da je njen stric Mladen Golubović pokojni, da je njegova nasljednica Ankica Golubović i da suvlasnički dio predmetne nekretnine također nije u naslijeđu. Da je Marija Golubović pokojna i da ima sina Ivana Golubovića koji živi na adresi Stari Skucani 100. Da je Margareta Marenc također pokojna i da ne znaju nasljednike. Da za druge suvlasnike nema nikakve informacije.

Uvidom u dopis MUP-a KLASA: 220-01/19-01/80 od 26.3.2019. godine, utvrđeno je da se u zbirci podataka o prebivalištu odnosno boravištu na području Republike Hrvatske, ne vodi osoba imena Josip Šatorić.

Uvidom u dopis MUP-a KLASA: 220-01/19-01/172 od 23.7.2019. godine, utvrđeno je da je u zbirci podataka o prebivalištu odnosno boravištu evidentirano više osoba osobnog imena Dragutin Varga te više osoba imena Marija Matijak, te da nije pronađena osoba osobnog imena Matijak Marijana. Također je utvrđeno da na adresi Šestinski dol 32, u Zagrebu unatrag pet godina nije bilo evidentiranih prijava prebivališta niti boravišta.

Dana 10.11.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila sa je suglasna da je se odredi za privremenog zastupnika suvlasnicima zemljišta na k.č.br. 1606, k.o. Črnomerec, u Zagrebu, Šestinski dol 32.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Odredbom članka 34. stavka 3. Zakona propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

S obzirom da se iz navedenih dopisa MUP-a nije moglo utvrditi prebivalište niti boravište suvlasnika Šatorić Josipa, Varga Dragutina, Matijak Marije i Matijak Marijane, niti se nisu mogli utvrditi nasljednici iza pokojnih Marenc Margarete, Golubović Marka, Golubović Mladena i Golubović Marije, a radi se o ruševini zgrade koju je potrebno hitno ukloniti, sukladno članku 34. stavku 1. i 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. Marijana Radoš, Kapela, Stari Skucani 43,

3. Ivan Golubović, Kapela, Stari Skucani 100,

4. na oglasnu ploču,

5. u spis.